|  |  |
| --- | --- |
|  | EIROPAS KOMISIJA  |

**JŪSU PERSONDATU AIZSARDZĪBA**

**Šajā paziņojumā par privātumu ir sniegta informācija par
jūsu persondatu apstrādi un aizsardzību.**

**Apstrādes darbība:** Covid-19: ķermeņa temperatūras kontrole, ieejot Komisijas telpās Komisijas pārstāvniecībās

**Datu pārzinis:***DG COMM.D.2*

**Atsauce reģistrā:** DPR-EC-08307.1

**Saturs**

1. **Ievads**
2. **Kāpēc un kā mēs persondatus apstrādājam?**
3. **Kāds ir jūsu persondatu apstrādes juridiskais pamats?**
4. **Kādus persondatus mēs vācam un apstrādājam tālāk?**
5. **Cik ilgi mēs glabājam jūsu persondatus?**
6. **Kā mēs aizsargājam jūsu persondatus?**
7. **Kam ir pieejami jūsu persondati un kam tos izpauž?**
8. **Kādas ir jūsu tiesības un kā jūs tās varat īstenot?**
9. **Kontaktinformācija**
10. **Kur var atrast sīkāku informāciju?**
11. **Ievads**

Eiropas Komisija (“Komisija”) ir apņēmusies aizsargāt jūsu persondatus un ievērot jūsu privātumu. Komisija persondatus vāc un apstrādā tālāk atbilstīgi Eiropas Parlamenta un Padomes 2018. gada 23. oktobra Regulai (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti (ar ko atceļ Regulu (EK) Nr. 45/2001).

Šajā paziņojumā par privātumu ir paskaidroti jūsu persondatu apstrādes iemesli un tas, kā tie tiek vākti, apstrādāti, aizsargāti un izmantoti, un kādas ir jūsu tiesības saistībā ar jūsu persondatiem. Šeit ir norādīta arī kontaktinformācija saziņai ar atbildīgo datu pārzini, pie kura varat vērsties, lai izmantotu savas tiesības, un datu aizsardzības speciālista un Eiropas Datu aizsardzības uzraudzītāja kontaktinformācija.

Informācija par *COMM.D.2* veikto apstrādes darbību “Covid-19: ķermeņa temperatūras kontrole, ieejot Komisijas telpās Komisijas pārstāvniecībās” ir izklāstīta turpmāk.

1. **Kāpēc un kā mēs persondatus apstrādājam?**

Šīs procedūras mērķis ir novērst Covid-19 izplatīšanos un īstenot pret vīrusa izplatīšanos vērstos drošības protokolus saskaņā ar dalībvalstīs spēkā esošajiem tiesību aktiem.

Ieejot Komisijas pārstāvniecību telpās dalībvalstīs (“Komisijas pārstāvniecības”), jūsu ķermeņa temperatūru pārbaudīs “temperatūras pārbaudes operatori” (TPO), kuri nav medicīnas darbinieki (piemēram, apsargi), bet kuri ir saņēmuši atbilstošu apmācību darbā ar automatizēto metodi un attiecīgo darbplūsmu.

Temperatūras (t°) pārbaudi veic, izmantojot automātisku bezkontakta metodi ar bezkontakta infrasarkano termometru vai termisko attēlveidošanas sistēmu. Ja iespējams, temperatūru pārbauda tranzīta zonā pie ēkas galvenās ieejas (ēkas iekšpusē, bet pirms drošības pārbaudes vai pie tās).

Temperatūras noteikšanas instruments (uz ekrāna, ko redz tikai TPO) diskrēti brīdina TPO, vai temperatūra ir “normāla” vai “augsta” (t. i., tā ir 37,7 °C vai augstāka par šo robežvērtību).

* Ja temperatūra ir “normāla” (≤ 37,6 °C): piemēro parasto drošības kontroles procedūru, un telpās varēsiet ieiet, kā parasti.
* Ja temperatūra ir “augsta” (≥ 37,7 °C vai saskaņā ar valsts ieteikumiem): temperatūras pārbaude jāatkārto vēl vienu reizi.

Ēkas iekšienē jums būs jāuzgaida 10 minūtes (ar uzliktu sejas masku un ievērojot fizisku distancēšanos (> 1,5 m)).

10 minūtes pēc sākotnējā mērījuma temperatūra tiks izmērīta vēlreiz (ar to pašu termiskās skenēšanas metodi).

* Ja temperatūra ir normāla (≤ 37,6 °C): piemēro parasto drošības kontroles procedūru, un telpās varēsiet ieiet, kā parasti.
* Ja temperatūra ir “augsta” (≥ 37,7 °C vai saskaņā ar valsts ieteikumiem): šajā dienā jūs telpās ieiet nedrīkstēsiet.

Ja apmeklētājam/līgumslēdzējam konstatē “augstu” ķermeņa temperatūru, par neielaišanu ēkā TPO piedāvās informēt attiecīgo Komisijas darbinieku. Attiecīgais Komisijas darbinieks tiek informēts vienīgi ar apmeklētāja/līgumslēdzēja skaidri paustu piekrišanu. Datu subjekta un Komisijas darbinieka vārdu un uzvārdu var izmantot tikai informatīvos nolūkos. Persondati netiks ne reģistrēti, ne pārsūtīti, ne uzglabāti.

Neielaišanas gadījumā var izsniegt nepersonalizētu standarta izziņu par atteikumu ielaist ēkā. Apliecinājumā ir minēts tikai datums un ēka, kurā liegta iekļuve, un tajā nav persondatu, pēc kuriem var identificēt fizisku personu.

Jūsu persondati netiks izmantoti automatizētai lēmumu pieņemšanai, piemēram, profilēšanai.

1. **Kāds ir jūsu persondatu apstrādes juridiskais pamats?**

Mēs veicam šo darbību, pamatojoties uz:

* Eiropas Savienības Civildienesta noteikumu 1.e panta 2. punktu;
* Eiropas Savienības Pārējo darbinieku nodarbināšanas kārtības 10. panta 1. punktu un 80. panta 4. punktu;
* 3. panta 1. punkta d) apakšpunktu Komisijas 2006. gada 26. aprīļa Lēmumā C(2006)1623/3, ar ko izveido saskaņotu politiku attiecībā uz visu Komisijas darbinieku drošību un veselības aizsardzību darbā;
* Komunikācijas ģenerāldirektora lēmumu par pilnvaru tālāku deleģēšanu veselības aizsardzības un drošības pasākumu īstenošanai un to kontroles un revīzijas nodrošināšanai (Ares(2012)1524661);
* *COMM* ĢD ģenerāldirektora 2020. gada 9. oktobra Lēmumu par veselības un drošības pasākumiem pārstāvniecībās (Ares(2020)5390428);
* īpašu kategoriju datu apstrādi, pamatojoties uz Regulas (ES) 2018/1725 10. panta 2. punkta g) un i) apakšpunktu.

Mēs apstrādājam īpašas persondatu kategorijas (veselības datus), kas norādītas 4. iedaļā, jo:

a) apstrāde ir vajadzīga būtisku sabiedrības interešu dēļ, pamatojoties uz Savienības tiesību aktiem, kas ir samērīgas izvirzītajam mērķim, ievēro tiesību uz datu aizsardzību būtību un paredz piemērotus un konkrētus pasākumus datu subjekta pamattiesību un interešu aizsardzībai;

b) apstrāde ir vajadzīga sabiedrības interešu dēļ sabiedrības veselības jomā, piemēram, aizsardzībai pret nopietniem pārrobežu draudiem veselībai vai augstu kvalitātes un drošības standartu nodrošināšanai, cita starpā zālēm vai medicīniskām ierīcēm, pamatojoties uz Savienības tiesību aktiem, kas paredz atbilstošus un konkrētus pasākumus datu subjekta tiesību un brīvību, jo īpaši dienesta noslēpuma, aizsardzībai.

1. **Kādus persondatus mēs vācam un apstrādājam tālāk?**

Ķermeņa temperatūru mēra vienīgi tāpēc, lai ielaistu vai neielaistu Komisijas pārstāvniecību telpās dalībvalstīs un lai novērstu inficēšanos ar Covid-19.

1. **Cik ilgi mēs glabājam jūsu persondatus?**

Datu pārzinis jūsu persondatus neglabā. Temperatūras rādījums tiek automātiski izdzēsts no temperatūras noteikšanas instrumenta dažas sekundes pēc tam, kad tas parādās instrumenta ekrānā.

1. **Kā mēs aizsargājam jūsu persondatus?**

Persondati netiek glabāti ierīcē vai citā datu nesējā. Lai aizsargātu jūsu persondatus, Komisija ir ieviesusi vairākus tehniskus un organizatoriskus pasākumus. Tehniskie pasākumi ietver piemērotas darbības, kas vērstas uz drošību un novērš tādus riskus kā datu zudumi, to grozīšana vai neatļauta piekļuve datiem, ņemot vērā risku, kas saistīts ar datu apstrādi, un apstrādāto persondatu dabu. Organizatoriskie pasākumi ietver piekļuves ierobežošanu, proti, šīs apstrādes darbības ietvaros piekļuve persondatiem tiek dota tikai pilnvarotām personām, kam ir pamatota vajadzība tos zināt (TPO).

1. **Kam ir pieejami jūsu persondati un kam tos izpauž?**

Temperatūras rādījumi ir pieejami temperatūras pārbaudes operatoriem (TPO), t. i., darbiniekiem, kuri nav medicīnas darbinieki (piemēram, apsargi), bet kuri ir saņēmuši atbilstošu apmācību darbā ar šo metodi un attiecīgo darbplūsmu. Šie darbinieki ievēro tiesību aktus un vajadzības gadījumā papildu noteikumus par konfidencialitāti. Savāktā informācija netiks sniegta nevienai trešai personai.

1. **Kādas ir jūsu tiesības un kā jūs tās varat īstenot?**

Jāņem vērā, ka TPO pieņem GALĪGO lēmumu, un netiek veikta nekāda turpmāka izvērtēšana vai novērtēšana. Jūsu vārds un uzvārds vai jebkādi citi persondati vai medicīniskie dati NETIEK reģistrēti, NETIEK saglabāti un NETIEK nosūtīti medicīnas dienestam.

Varat sazināties ar attiecīgās pārstāvniecības struktūrvienību vai – konflikta gadījumā – ar datu aizsardzības speciālistu. Vajadzības gadījumā varat vērsties pie Eiropas Datu aizsardzības uzraudzītāja. Kontaktinformācija ir sniegta 9. punktā.

Ja vēlaties izmantot savas tiesības saistībā ar vienu vai vairākām konkrētām apstrādes darbībām, aprakstiet tās pieprasījumā (proti, miniet 10. punktā norādīto atsauces numuru(-s)).

1. **Kontaktinformācija**
* **Datu pārzinis**

Ja jums ir piezīmes, jautājumi vai bažas, lūdzam sazināties ar *COMM* ĢD datu pārzini (COMM-DATA-PROTECTION-COORDINATOR@ec.europa.eu) vai pārstāvniecību (COMM-REP-LATVIA@ec.europa.eu).

* **Komisijas datu aizsardzības speciālists (DAS)**

Par jautājumiem, kas saistīti ar jūsu persondatu apstrādi atbilstīgi Regulai (ES) 2018/1725, varat sazināties ar datu aizsardzības speciālistu (DATA-PROTECTION-OFFICER@ec.europa.eu).

* **Eiropas Datu aizsardzības uzraudzītājs (EDAU)**

Ja uzskatāt, ka datu pārziņa īstenotas jūsu persondatu apstrādes dēļ ir pārkāptas jūsu tiesības, kas noteiktas Regulā (ES) 2018/1725, jums ir tiesības vērsties pie Eiropas Datu aizsardzības uzraudzītāja, proti, iesniegt sūdzību, rakstot uz adresi edps@edps.europa.eu.

1. **Kur var atrast sīkāku informāciju?**

Komisijas datu aizsardzības speciālists (DAS) publicē visu to Komisijas īstenoto persondatu apstrādes darbību reģistru, kuras ir reģistrētas un par kurām viņam ir paziņots. Reģistram var piekļūt, sekojot šai saitei: <http://ec.europa.eu/dpo-register>.

Šī konkrētā apstrādes darbība datu aizsardzības speciālista publiskajā reģistrā ir iekļauta ar šādu apstrādes darbības atsauces numuru: DPR-EC-08307.1